b"\n_START_ARTICLE_\nCasa Sergiu Celibidache\n_START_SECTION_\nIstoricul casei\n_START_PARAGRAPH_\nFamilia c\xc4\x83minarului, vornicului \xc8\x99i apoi sp\xc4\x83tarului Grigore Done, originar\xc4\x83 din Muntenia, se stabile\xc8\x99te la Roman, unde \xc3\xaen anul 1825 cump\xc4\x83r\xc4\x83 casa de pe strada Calistrat Hoga\xc8\x99, nr. 6, cas\xc4\x83 ce \xc3\xaei va purta numle. Grigore Done se remarc\xc4\x83 prin conmstruirea Bisericii \xe2\x80\x9eSf. Gheorghe\xe2\x80\x9d \xc8\x99i prin participarea al\xc4\x83turi de al\xc8\x9bi delega\xc8\x9bi ai ora\xc8\x99ului la negocierile purtate cu episcopul Veniamin (1768-1846) ruset \xc3\xaen cursul anului 1844, negocieri \xc3\xaen urma c\xc4\x83rora locuitorii ob\xc8\x9bin r\xc4\x83scump\xc4\x83rare vetrei r\xc3\xa2rgului \xc3\xaen schimbul unor mo\xc8\x99ii. \xc3\x8en 1912, \xc3\xaen aceast\xc4\x83 cas\xc4\x83, se na\xc8\x99te Sergiu Celibidache (d. 1996).\n_START_SECTION_\nArhitectura cl\xc4\x83dirii\n_START_PARAGRAPH_\nCasa a r\xc4\x83mas \xc3\xaen urma sistematiz\xc4\x83rii din anii '80 f\xc4\x83r\xc4\x83 lotul ini\xc8\x9bial. Este o cas\xc4\x83 cu bol\xc8\x9bi semicilindrice \xc8\x99i cu pivni\xc8\x9be suprapuse. La r\xc3\xa2ndul s\xc4\x83u \xc8\x99i parterul are bol\xc8\x9bi semicilindrice, etajul are tavanul sus\xc8\x9binut de grinzi metalice. La etaj ferestrele s-au p\xc4\x83strat pe partea de vest \xc8\x99i \xc3\xaen parte pe cea de est. Ordonan\xc8\x9b\xc4\x83 \xc8\x99i decora\xc8\x9bii neoclasice formate din: bosaje, coloane adosate la etaj, corni\xc8\x99e la fronton. Decro\xc8\x99eul traveei mediane este \xc3\xaencadrat la etaj de balcoane cu paprapet \xc8\x99i st\xc3\xa2lpi de fier forjat. Ferestrele sunt termimnate la partea superioar\xc4\x83 \xc3\xaen segment de cerc plo\xc8\x99tit la etaj, cu buiandrug la parte. Acoperi\xc8\x99ul este \xc3\xaen patru ape cu pant\xc4\x83 mic\xc4\x83."